《春归杂兴三首 其二》
宋代·方一夔

双丸不肯驻颓光，宇宙悠悠万物长。寂寞饯春风雨里，笑歌赌命绮罗乡。

破衾自卧三椽月，枯砚犹耕万卷庄。未脱书生穷口债，向人时复说文章。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。